**ABSZTRAKT**

Magyarország földgázellátás-biztonságának gyakorlati kérdései

Az EU földgázimportjának megoszlása területi sajátosságokat mutat, és elsősorban kelet-nyugat irányban meghatározott. Térségünk szükségleteit gyakorlatilag egy forrásból, az Oroszországi Föderációból fedezi. Régiónk földgázellátás-biztonságát szavatoló, 2009-ben megkötött orosz-ukrán tranzitszerződés ez év végén jár le. Újratárgyalása és a 2020-as évtől esetlegesen átrendeződő ellátási trendek nagyban befolyásolhatják Magyarország földgáz-ellátásbiztonságának helyzetét is. Az előzetes vizsgálat méri infrastruktúránk rugalmasságát és kiegészítéseket fogalmaz meg a jogszabályi megfelelésen túl.